
Biroul Permanent

al

Camerei  Deputaţilor


Vă înaintăm, alăturat, raportul asupra  Proiectului de lege privind societăţile de microfinanţare trimis comisiei pentru examinare şi avizare în fond cu adresa P.L.-X nr. 172 din 11 mai 2005.
VICEPREŞEDINTE,
      Eugen Nicolăescu                                             
Parlamentul  României

RAPORT

asupra Proiectului de lege privind societăţile 

de microfinanţare

Cu adresa nr. P.L.-X 172 din 11 mai 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu Proiectul de lege privind societăţile de microfinanţare.
 La întocmirea prezentului raport s-a avut în vedere avizul Consiliului Legislativ , avizul Comisiei juridice, de disciplină şi imunităţi, avizul Comisiei pentru egalitate de şanse între femei şi bărbaţi şi avizul Comisiei pentru politică economică, reformă şi privatizare.

Prezentul proiect de lege are ca obiect de reglementare societăţile de microfinanţare, ca soluţie prin care se asigură furnizarea de împrumuturi şi alte servicii financiare de bază persoanelor fizice şi juridice cu acces limitat la sistemul bancar, împrumuturi ce permit acestora să-şi conducă şi să-şi dezvolte activităţile economice, să dobândească bunuri, să-şi soluţioneze problemele de natură imediată sau să-şi achite obligaţiile sociale.
Proiectul de lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art.51 şi 52 din Regulamentul Camerei Deputaţilor, de la Agenţia Naţională pentru Întreprinderi Mici şi Mijlocii, domnul Gabriel Năstase – vicepreşedinte, domnul George Chiriţă – director, doamna Raluca Ciupitu-Istrate – consilier juridic; din partea Ministerului Economiei şi Comerţului, doamna Sorina Paul – consilier juridic , domnul Radu Iacob – director şi doamna Maria Doiciu – director la Coaliţia de microfinanţare din România.
La lucrările comisiei au participat 20 deputaţi, din totalul de 26 membri ai comisiei.
Raportul comisiei a fost adoptat cu unanimitate de voturi.
 Acest proiect de lege a fost adoptat de Senat în şedinţa din data de 5 mai 2005, în calitate de primă  Cameră sesizată.

Proiectul de lege, potrivit art. 75 din Constituţia României, republicată şi art. 86 din Regulamentul Camerei Deputaţilor, este de competenţa decizională a Camerei Deputaţilor.
 În urma dezbaterii  Propunerii legislative privind societăţile de microfinnţare, în şedinţa din data de 15 iunie 2005 , Comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.  

VICEPREŞEDINTE,                                              SECRETAR,

          Eugen Nicolăescu                                             Drăguş Radu -Cătălin

                                                                             Întocmit,

                                                                                                   Onete Alexandru – consilier

                                                                                                   Bărdiţă Mariana – consilier

                                                                                           Ene Giorgiana- expert

                                                                                                  Popescu Luminiţa –expert

                                                                                    Roşu Gica-expert  

anexa 1

Amendamente admise
	
	Text iniţial
	Text propus de Comisie

(autorul amedamentului)
	Motivarea amendamentelor

propuse

	1
	Art. 4 (1) Obiectul principal de activitate a societăţilor de microfinanţare constă, exclusiv, în acordarea de microcredite din fonduri proprii, împrumutate sau atrase de la instituţiile financiare ori organizaţii donatoare sau din resurse financiare publice.


	Alineatul (1) al articolului 4 va avea următorul cuprins:

„ (1) Obiectul principal de activitate a societăţilor de microfinanţare constă, exclusiv, în acordarea de microcredite din fonduri proprii, împrumutate sau atrase de la instituţiile financiare ori organizaţii donatoare sau din resurse financiare publice, potrivit legii.”

Autor: domnul Mocanu Alexandru –deputat PD
	pentru claritate şi evitarea interpretărilor

	2
	Art. 26 – Organizaţiile care, la data intrării în vigoare al prezentei legi, desfăşoară activităţi de microfinanţare vor lua măsuri de conformare cu cerinţele acesteia, după cum urmează:
a) asigurarea nivelului capitalului social minim a societăţii de microfinanţare, în termen de un an de la data intrării în vigoare a prezentei legi;

b) asigurarea formei juridice, a denumirii şi auditului financiar ale societăţii de microfinanţare în termen de 6 luni de la intrarea în vigoare a prezentei legi;

c) aplicarea celorlalte prevederi din prezenta lege, de la data intrării în vigoare a acesteia.
	Articolul 26 va avea următorul cuprins: 
„Art. 26 Organizaţiile care, la data intrării în vigoare a prezentei legi, desfăşoară activităţi de microfinanţare vor lua măsuri de conformare cu cerinţele acesteia, după cum urmează:

a) asigurarea nivelului capitalului social minim al societăţii de microfinanţare, în termen de un an de la data intrării în vigoare a prezentei legi;”

nemodificat

nemodificat
	pentru o exprimare corectă


                                                                                    AMENDAMENTE  RESPINSE                                        anexa 2
	Nr. Crt.
	Text iniţial  
	Text propus de Comisie

Autorul amendamentului
	Motivarea amendamentului
	CD

	1
	Art. 15 alin. 

(1) In mod individual sau în cadrul asociaţiilor profesionale, societăţile de microfinanţare îşi pot constitui un corp propriu de executori, a cărui activitate va fi strict legată de punerea în executare a titlurilor executorii aparţinând societăţilor de microfinanţare.

(2) Statutul corpului executorilor proprii ai societăţilor de microfinanţare se reglementează prin ordin al ministrului justiţiei.
	Se propune eliminarea art. 15 alin. (1) şi (2).

Autor: dep. Mihai Tudose – Grupul parlamentar PSD
	a) Există o lege specifică, care reglementează deja statutul executorilor judecătoreşti.
b) Asigurarea unui cadru unitar al legii şi pentru a se asigura recuperarea în timp real a creanţelor din împrumuturile neperformante şi introducerea resurselor financiare în portofoliul de microfinanţare.
	CD

	
	Art.20.-  (1) Societatea de microfinanţare va prezenta solicitanţilor de microcredite, anterior semnării contractului de microcredit, toate condiţiile acestuia.
(2) Contractul de microcredit trebuie să cuprindă cel puţin dispoziţii referitoare la: 

a) dobândă; 

b)dobânzile penalizatoare;
c)comisioanele şi tarifele aplicabile;

d)costul serviciilor conexe oferite de societatea de microfinanţare;

Art.20 alin.(2) lit.d)

e)modul de plată al împrumutului;

f)garanţiile reale şi/sau personale;

g)destinaţia şi modul de utilizare a creditului;

h)clauza de confidenţialitate;

i)răspunderea părţilor pentru încălcarea contractului de microcredit;

j)toate celelalte costuri care cad în sarcina beneficiarilor de credite.
(3) Beneficiarii au dreptul de a rambursa anticipat microcreditul primit. Condiţiile cu privire la rambursarea anticipată a creditului trebuie prevăzute în contractul de microcredit printr-o clauză distinctă.
(4) Contractele de microcredit precum şi garanţiile reale şi personale, constituite în scopul garantării microcreditului, constituie titlu executoriu.

	Art. 20 se modifică şi va avea următorul cuprins:

Nemodificat

2) Contractul de microcredit trebuie să cuprindă cel puţin dispoziţii referitoare la:

a) dobândă: dobânda percepută de societatea de microfinanţare va fi de maximum 50% din dobânda care se practică pe piaţa bancară;

Nemodificat

Nemodificat

d) costul serviciilor conexe oferite de societatea de microfinanţare, cu excepţia celor de consultanţă pentru fundamentarea creditului;
Autor: dep. Minodora Cliveti-Grup PSD

Art. 20 alin. (2) lit. d) se completează şi va avea următorul cuprins:

lit.d) costul serviciilor conexe oferite de societatea de microfinanţare, atunci când acestea există în contract.

Autor: dep. Mihai Tudose – Grupul parlamentar PSD
Nemodificat
f) garanţii reale şi /sau personale: pentru acordarea microcreditului se vor   constitui garanţii reale mobiliare, garanţiile imobiliare fiind o excepţie absolută;

Nemodificat

Nemodificat

Nemodificat

Nemodificat

Nemodificat

Nemodificat


	a) Ideea fundamentală a acestui proiect de lege este încurajarea persoanelor cu venituri modeste de a se lansa in microafaceri.Tocmai de aceea societăţile de microfinanţare au o serie de facilităţi de înfiinţare şi funcţionare, prin excepţie de la regulile ce se aplică unor bănci (de exemplu: capitalul social de 200.000 de euro ), ceea ce justifică o contrapondere în privinţa facilităţilor microcreditelor. 
b) Textul propus implică intervenţia statului prin subvenţionarea dobânzii încălcându-se prevederile cu privire la ajutorul de stat
b) Amendamentul presupune intervenţia prin lege asupra contractului de finanţare care este un act de voinţă a părţilor.
Excepţia introdusă conduce la diminuarea şanselor de utilizare eficientă a microcreditării.

a) Pentru a proteja mai bine pe beneficiarul microcreditelor, care poate apela , în cazul serviciilor  conexe, la orice firmă de consultanţă.

b) Protecţia beneficiarilor de microcredite este reglementată în cap. IV al prezentului proiect de lege.

b) Elementele de limitare introduse au drept consecinţă excluderea de la finanţare a tuturor potenţialilor beneficiari de microcredite care nu au astfel de garanţii.
	CD


1
3

